बेहोश होकर कोर्ट पर ही गिरा और अस्पताल पहुंचने से पहले दम तोड़ दिया; देखें VIDEO
Hyderabad Secunderabad Badminton Court Heart Attack Death Case - बैडमिंटन खेलने के दौरान के व्यक्ति की हार्ट अटैक से मौत हो गई। यह घटना मंगलवार शाम की है। हैदराबाद स्थित सिकंदराबाद के लालपेट में बैडमिंटन खेलने के दौरान ही एक व्यक्ति कोर्ट पर गिरते हैं
बैडमिंटन खेलने के दौरान के व्यक्ति की हार्ट अटैक से मौत हो गई। यह घटना मंगलवार शाम की है। हैदराबाद स्थित सिकंदराबाद के लालपेट में बैडमिंटन खेलने के दौरान ही एक व्यक्ति कोर्ट पर गिरते हैं और उनकी हार्ट अटैक से मौत हो जाती है। जिसका वीडियो सोशल मीडिया पर वायरल हो रहा है।
जानकारी के मुताबिक 38 साल के श्याम यादव रोज की तरह ऑफिस से आने के बाद शाम साढ़े सात बजे बैडमिंटन खेलने के लिए गए थे। बैडमिंटन खेलने के दौरान ही उन्हें दिल का दौरा पड़ा और वह बेहोश हो गए। उसके बाद उसके साथी उसे इलाज के नजदीकी अस्पताल लेकर पहुंचे। जहां डॉक्टरों ने श्याम को मृत घोषित कर दिया। इस घटना से श्याम के दोस्त हैरान हैं। उनका कहना है कि श्याम काफी फिट था। हम लोग हर रोज बैडमिंटन खेलते थे।
हल्दी लगाने के कारण अचानक युवक को दिल का दौरा
अभी हाल ही में हैदराबाद के एक और चौंकाने वाला मामला सामने आया था। जहां एक युवक की हल्दी लगाने के दौरान हार्ट अटैक से मौत हो जाती है। दरअसल युवक की शादी होने वाली थी। घर में शादी का उत्सव था। हल्दी रस्म चल रही थी। हल्दी लगाने के दौरान अचानक युवक को थोड़ी परेशानी होती है। उसके बाद वह बेहोश हो जाते हैं। जब उन्हें अस्पताल ले जाता है तो डॉक्टरों ने उन्हें मृत घोषित कर दिया।
डांस करते-करते मौत
कुछ दिन पहले नांदेड़ में एक व्यक्ति का डांस करने के दौरान मौत हो गई। युवक तेलंगाना से शादी में शामिल होने के लिए आया हुआ था। तेलुगु गाने पर डांस कर रहा था। युवक अचानक डांस करते हुए रूक गया। फिर कुछ ही सेकेंड में वह गिर गया। लोगों ने उठाने की कोशिश की लेकिन वह नहीं उठा। बाद में डॉक्टरों ने मृत घोषित कर दिया।
अन्य खबरें भी पढ़ें। 
डांस करते-करते गिरा युवक, हार्टअटैक से मौत 
तेलंगाना के नांदेड़ में डांस करते-करते एक युवक की अचानक मौत हो गई। घटना पिछले शनिवार (25 फरवरी) की है, जहां शादी में डांस कर रहे एक 19 साल के युवक की हार्ट अटैक से मौत हो गई। महाराष्ट्र का रहने वाला मुट्यम हैदराबाद से करीब 200 किलोमीटर दूर निर्मल जिले के पारडी गांव में अपने रिश्तेदार के यहां शादी में आया था। पूरी खबर पढ़ने के लिए यहां क्लिक करें। 